Üldkohtu (esimene koda) 17. septembri 2019. aasta otsus –

Itaalia ja Eurallumina vs. komisjon

(liidetud kohtuasjad T‑119/07 ja T‑207/07)

Riigiabi – Direktiiv 2003/96/EÜ – Aktsiis mineraalõlidelt – Alumiiniumoksiidi tootmisel kütusena kasutatav mineraalõli – Aktsiisivabastus – Valikulisus – Piirkondliku riigiabi andmise suunised – Keskkonnakaitseks antavat riigiabi käsitlevad ühenduse 2001. aasta suunised – Õiguspärane ootus – Institutsioonide aktide õiguspärasuse eeldus – Hea halduse põhimõte – Põhjendamiskohustus – Põhjenduste vastuolulisus

1. Kohtumenetlus – Uute väidete esitamine menetluse käigus – Tingimused – Menetluse käigus ilmsiks tulnud asjaolud – Puudumine – Olemasoleva väite täiendamine – Täiendamise puudumine – Vastuvõetamatus (Euroopa Kohtu põhikiri, artikli 21 esimene lõik ja artikli 53 esimene lõik; Üldkohtu kodukord (1991), artikli 44 lõike 1 punkt c ja artikli 48 lõige 2) (vt punktid 56–58 ja 142–144)

2. Kohtumenetlus – Hagimenetluse algatusdokument – Vorminõuded – Ülevaade fakti- ja õigusväidetest – Abstraktne äramärkimine – Vastuvõetamatus (Euroopa Kohtu põhikiri, artikli 21 esimene lõik ja artikli 53 esimene lõik; Üldkohtu kodukord (1991), artikli 44 lõike 1 punkt c ja artikli 48 lõige 2) (vt punktid 61–63)

3. Riigiabi – Mõiste – Meetme valikulisus – Erand üldisest maksusüsteemist – Süsteemi olemusest ja ülesehitusest lähtuv põhjendus – Tõendamiskoormis (EÜ artikli 87 lõige 1) (vt punktid 70–74 ja 154–156)

4. Riigiabi – Nõukogu ja komisjoni vastavad pädevused – Nõukogu otsus, millega liikmesriigil lubatakse kehtestada aktsiisivabastus – Mõju puudumine nende pädevuste aluslepingujärgsele jaotusele (EÜ artiklid 87 ja 88; nõukogu direktiiv 2003/96, artikli 18 lõige 1 ja II lisa) (vt punktid 77, 78, 117 ja 147)

5. Riigiabi – Keeld – Erandid – Abi, mida võib pidada ühisturuga kokkusobivaks – Regionaalarenguabi – Kriteeriumid – Konkreetse regionaalse vajakajäämise olemasolu – Kohustus tõendada vajadust regionaalarenguabi järele (EÜ artikli 87 lõike 3 punkt c; komisjoni teatis 98/C 74/06, punktid 4.15–4.17) (vt punktid 86 ja 87)

6. Riigiabi – Keeld – Erandid – Abi, mida võib pidada ühisturuga kokkusobivaks – Keskkonnakaitseks antav abi – Keskkonnakaitseks antavat riigiabi käsitlevad ühenduse suunised – Maksuvabastuse vormis antav abi – Hindamiskriteeriumid (EÜ artikli 87 lõige 3; komisjoni teatis 2001/C 37/03) (vt punktid 93–95 ja 98–104)

7. Riigiabi – Ebaseadusliku abi tagasinõudmine – Abi andmine EÜ artiklis 88 sätestatud menetlusnõudeid rikkudes – Abisaajatel tekkida võiv õiguspärane ootus – Kaitse – Tingimused ja piirid – Erakorralised asjaolud – Puudumine (EÜ artikli 87 lõige 1 ja artikkel 88; nõukogu direktiiv 2003/96) (vt punktid 111–122)

8. Riigiabi – Keeld – Erandid – Komisjoni kaalutlusõigus – Komisjoni otsus, mille kohaselt sõltub abi lubamine asjaomase ettevõtja poolt varasema abi tagastamisest – Tingimus, mis on seatud, et vältida abi kumuleerumist, mis võiks mõjutada tehingute tingimusi viisil, mis on vastuolus avaliku huviga – Komisjoni pädevusse kuuluv otsus (EÜ artikli 88 lõige 2) (vt punktid 130–134)

9. Riigiabi – Komisjoni otsus – Seaduslikkuse hindamine otsuse tegemise ajal kättesaadava teabe alusel (EÜ artikli 88 lõige 2) (vt punkt 157)

10. Euroopa Liidu õigus – Põhimõtted – Võrdne kohtlemine – Vajadus järgida seaduslikkuse põhimõtet – Võimatus tugineda kolmanda isiku kasuks toime pandud õigusnormi rikkumisele (vt punkt 158)

11. Institutsioonide aktid – Põhjendamine – Kohustus – Ulatus – Otsus, mis on tehtud huvitatud isikule teadaolevas kontekstis, mis võimaldab tal mõista tema suhtes võetud meetme ulatust – Kokkuvõtliku põhjenduse lubatavus (EÜ artikkel 253) (vt punktid 169 ja 170)

Ese

ELTL artikli 263 alusel esitatud nõuded tühistada kas osaliselt või täielikult komisjoni 7. veebruari 2007. aasta otsus 2007/375/EÜ Prantsusmaal Gardanne’i piirkonnas, Iirimaal Shannoni piirkonnas ja Itaalias Sardiinias alumiiniumoksiidi tootmisel kütusena kasutatava mineraalõli aktsiisivabastuse kohta (C 78/2001 (ex NN 22/01), C 79/2001 (ex NN 23/01), C 80/2001 (ex NN 26/01)) (ELT 2007, L 147, lk 29) osas, milles selle otsusega tuvastati, et Itaalia Vabariik andis alates 1. jaanuarist 2004 riigiabi Itaalias Sardiinias alumiiniumoksiidi tootmisel kütusena kasutatava mineraalõli aktsiisivabastuse kujul, ning osas, milles selle otsusega kohustati Itaalia Vabariiki antud abi tagasi nõudma või see tühistama või selle andmine peatama.

Resolutsioon

1. Jätta hagid rahuldamata.

2. Mõista kohtuasjas T‑119/07 kohtukulud välja Itaalia Vabariigilt.